Proposta għal direttiva tal-Parlament ewropew u tal-Kunsill li temenda d-Direttiva 2006 /…/KE li tistabbilixxi r-rekwiżiti tekniċi għall-bastimenti ta' navigazzjoni interna /* KUMM/2006/0646 finali - COD 2006/0210 */





[pic] | KUMMISSJONI TAL-KOMUNITAJIET EWROPEJ | Brussel 24.10.2006 KUMM(2006) 646 finali 2006/0210 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2006 /…/KE li tistabbilixxi r-rekwiżiti tekniċi għall-bastimenti ta' navigazzjoni interna (preżentata mill-Kummissjoni) MEMORANDUM TA' SPJEGAZZJONI 1. DAħLA Biex jiġi evitat dewmien ulterjuti għad-dħul fis-seħħ tad-Direttiva 2006/…/KE tal-Parlament Ewropew u tal-Kunsill ta' […] 2006 li tistabbilixxi r-rekwiżiti tekniċi għall-bastimenti ta' navigazzjoni interna u li tħassar id-Direttiva 82/714/KEE tal-Kunsill[1], hemm urġenza li jitwaqqfu l-miżuri neċessarji biex tiġi implimentata d-Direttiva preżenti b'konformità mad-deċiżjoni 1999/468/KE[2]. Id-Direttiva 2006/…/KE tistabbilixxi kundizzjonijiet komuni għall-ħruġ ta' ċertifikati tekniċi għall-bastimenti ta' navigazzjoni interna fuq in-netwerk kollu tar-rotot ta' l-ilma interni tal-Komunità. Ir-rekwiżiti tekniċi li jirriżultaw mill-annessi tad-Direttiva 2006/…/KE jiġbru fihom, fis-sustanza, d-dispożizzjonijiet previsti fil-qafas tar-regolament ta' spezzjoni tal-bastimenti tar-Renu, fil-verżjoni approvata fl-2004 mill-Istati Membri tal-Kummissjoni Ċentrali għan-Navigazzjoni tar-Renu ( CCNR ). Il-kundizzjonijiet u r-rekwiżiti tekniċi applikabbli għall-ħruġ ta' ċertifikati għall-bastimenti ta' navigazzjoni interna taħt l-Artikolu 22 tal-konvenzjoni għan-navigazzjoni tar-Renu, kif riveduta, huma aġġornati perjodikament u huma rikonoxxuti li jirriflettu l-istat attwali tat-teknika. Biex il-kompetizzjoni ma tiġix imxekkla u biex jiġu evitati livelli differenti ta' sigurtà, ikun opportun, anke fl-istess interess ta' l-armonizzazzjoni fuq il-livell Ewropew, li jiġu adottati rekwiżiti tekniċi simili għan-netwerk kollu tar-rotot ta' l-ilma interni tal-Komunità, u li jibqgħu jiġu aġġornati regolarment biex tinżamm din l-uniformità. Id-Direttiva 2006/…/KE għandha tiffaċilita, bis-saħħa tal-proċedura tal-komitoloġija, l-adatazzjoni ulterjuri ta' dawn ir-rekwiżiti skond progressi tekniċi u żviluppi li jirriżultaw minn xogħlijiet ta' organizzazzjonijiet oħra internazzjonali, b'mod partikolari dawk tas- CCNR . L-Artikolu 20(1) ta' l-istess, it-tieni inċiż, jispeċifika li «Dawn l-emendi għandhom jiġu implimentati mill-aktar fis possibbli biex jiġi assigurat li l-ħtiġijiet tekniċi neċessarji għall-ħruġ taċ-ċertifikat Komunitarju għall-bastimenti ta' navigazzjoni interna, rikonoxxut għan-navigazzjoni fuq ir-Renu, jipproduċi livell ta' sigurtà ekwivalenti għal dak rikjest għall-ħruġ taċ-ċertifikat regolat mill-Artikolu 22 tal-konvenzjoni għan-navigazzjoni fuq ir-Renu, kif riveduta» . Biex jiġi ffaċilitat li dawn l-emendi jsiru f'qasir żmien, il-koleġiżlaturi għażlu l-proċedura konsultattiva bħala l-aktar addattata għall-proċeduri imsemmija fid-Deċiżjoni tal-Kunsill 1999/468/KE tat-28 ta' Ġunju 1999 li tippreskrivi regoli dettaljati għall-eżerċizzju tal-kompetenzi mogħtija lill-Kummissjoni[3]. Bil-għan ta' aktar involviment minn naħa tal-koeġiżlaturi fil-kontroll ta' l-atti eżekuttivi, id-Deċiżjoni tal-Kunsill 1999/468/KE tas-17 ta' Lulju 2006[4] li emendat id-Deċiżjoni tal-Kunsill 1999/468/KE, introduċiet proċedura regolatorja bil-kontroll (l-Artikolu 5(a) tad-Deċiżjoni 1999/468/KE kif emendata). L-applikazzjoni ta' din il-proċedura għal kull każ tista' twassal għal dewmien konsiderevoli fl-adattazzjoni ta' l-Annessi tad-Direttiva 2006/…/KE, li jkun imur kontra x-xewqa espliċita tal-koleġiżlaturi, kif spejgat aktar kmieni. Fid-dawl ta' l-adatazzjoni perjodika ta' l-istandards tar-Renu, hemm ir-riskju li tali dewmien jipproduċi differenzi sostanzjali bejn il-livell ta' sigurtà ta' navigazzjoni fuq ir-Renu u dak tar-rotot l-oħra ta' navigazzjoni fil-Komunità Dan jista' jwassal għal tfixkil tal-kompetizzjoni għall-operaturi Komunitarji li jixtiequ jbaħħru fuq ir-Renu. Tista' wkoll titqajjem il-kwistjoni ta' l-effetività taċ-ċertifikat Komunitarju għall-bastimenti, maħruġ abbażi tad-Direttiva 2006/…/KE. Għar-raġunijiet hawn fuq esposti, ikun neċessarju li wieħed jipprevedi li l-Kummissjoni għandha tkun f'pozizzjoni li tapplika l-proċedura ta' urġenza prevista fl-Artikolu 5(a)(6), tad-Deċiżjoni 1999/468/KE, għall-adatazzjoni ta' l-annessi jew għall-adozzjoni tad-dispożizzjonijiet ta' natura temporanja, biex tkun tista', skond ir-rakomandazzjoni konformi tal-kumitat, tistabbilixxi dawn il-miżuri u timplimentahom immedjatament. Barra minn hekk, għal raġunijiet ta' effiċjenza, iż-żminijiet normalment applikabbli fil-qafas tal-proċedura ta' regolazzjoni bil-kontroll għandhom jiġu mnaqqsa għall-miżuri kollha li għandhom jittieħdu dwar is-sigurtà tan-navigazzjoni interna. 2. L-EMENDI TA' L-ARTIKOLI TAD-DIRETTIVA 2.1. Artikolu 19 Huwa meħtieġ li fl-Artikolu 19 dwar il-proċedura tal-Kumitat tiżdied referenza għall-proċedura ġdida regolatorja bil-kontroll, prevista fid-Deċiżjoni tal-Kunsill 1999/468/KE, kif emendata. Kif espost aktar kmieni, meta wieħed iqis ir-raġunijiet ta' sigurtà tan-navigazzjoni, biex jiġi evitat it-tfixkil tal-kompetizzjoni u biex issir emenda f'qasir żmien kif previst mill-Artikolu 20(1), it-tieni inċiż tad-Direttiva, il-Kummissjoni għandu jkollha l-poter li tirrikorri għall-proċedura ta' urġenza, prevista fid-Deċiżjoni tal-Kunsill 1999/468/KE kif emendata. Il-paragrafu 4 l-ġdid ta' l-Artikolu 19 jistipula bħala applikabbli l-Artikolu 5(a)(1), (2) u (6), u l-Artikolu 7 tad-Deċiżjoni 1999/468/KE, skond id-dispożizzjonijiet ta' l-Artiklolu 8 ta' l-istess. Il-paragrafu 3 l-ġdid ta' l-Artikolu 19 jistipula bħala applikabbli l-Artikolu 5(a)(1) sa (4) u (5b), u l-Artikolu 7 tad-Deċiżjoni 1999/468/KE, skond id-dispożizzjonijiet ta' l-Artiklolu 8 ta' l-istess. Għal raġunijiet ta' effiċjenza ż-żminijiet previsti fl-Artikoli 5(a)(3 c), (4 b) u (4 e) tad-Deċiżjoni 1999/468/KE ġew stipulati għal wieħed u għoxrin jum għal paragrafu 3 c), għal ħmistax-il jum għal paragrafu 4 b), u għal xahar għal paragrafu 4 e). 2.2. Artikolu 20 L-adatazzjoni ta' l-Annessi skond l-Artikolu 20, l-ewwel paragrafu, l-ewwel inċiż tad-Direttiva 2006/…/KE tikkostitwixxi miżura ta' natura ġenerali bl-għan li temenda elementi mhux essenzjali ta' l-att bażiku leġiżlattiv, inkluża t-tneħħija ta' xi wħud minn dawk l-elementi, jew l-ikkompletar tiegħu biż-żieda ta' elementi ġodda mhux essenzjali. Skond l-Artikolu 2(2) tad-Deċiżjoni tal-Kunsill 1999/468/KE kif emendata, dawn il-proċeduri ġew stabbiliti skond il-proċedura ta' regolazzjoni bil-kontroll. Għar-raġunijiet hawn fuq esposti, ikun meħtieġ li tiżdied referenza għall-proċedura ta' urġenza bħal dik prevista fil-paragrafu 4 il-ġdid ta' l-Artikolu 19 tad-Direttiva. 2.3. Anness II tad-Direttiva, l-Artikolu 1.06 L-Artikolu 1.06 ta' l-anness II tad-Direttiva jipprevedi l-possibilità ta' adozzjoni ta' rekwiżiti ta' natura temporanja, «meta jkun jidher neċessarju, biex tittieħed konjizzjoni ta' l-evoluzzjoni teknika fin-navigazzjoni, biex tippermetti, f'każijiet urġenti, id-deroga mid-dispożizzjonijiet tad-Direttiva odjerna, fl-istennija li tkun emendata, jew biex jiġu permessi t-testijiet.». Għall-adozzjoni ta' dawn id-dospożizzjonijiet, ikun meħtieġ li tiżdied referenza għall-proċedura ta' urġenza bħal dik prevista fil-paragrafu 4 l-ġdid u fl-Artiklolu 19 tad-Direttiva. 2.4. Anness II tad-Direttiva, Artikolu 10.03(a) u Artikolu 10.03(b) L-Artikolu 10.03(a) ta' l-Annness II tad-Direttiva jipprevedi r-rikors għall-proċedura tal-Kumitat, għar-rikonoxximent ta' standards adizzjonali dwar l-approvazzjoni tal-ġeneru ta' ċertu installazzjonijiet ta' tifi. L-Artikolu 10.03(b) ta' l-Anness II tad-Direttiva jipprevedi r-rikors għall-proċedura tal-Kumitat, għall-ammissjoni ta' ċertu kimiċi addizzjonali ta' tifi. F'każ ta' miżuri ta' natura ġenerali li mhumiex tipikament urġenti, ikun opportun li tiżdied, f'kull Artikolu, ir-referenza għall-proċedura ta' regolazzjoni bil-kontroll misjuba fil-paragrafu 3 il-ġdid ta' l-Artikolu 19 tad-Direttiva. 2006/0210 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2006 /…/KE li tistabbilixxi r-rekwiżiti tekniċi għall-bastimenti ta' navigazzjoni interna IL-PARLAMENT EWROPEW U L-KUNSILL TA' L-UNJONI EWROPEA Wara li ikkunsidraw it-Trattat li jistabbilixxi l-Kommunità Ewropea, u b'mod partikolari Artikolu 71(1) ta' l-istess, Wara li ikkunsidraw il-proposta tal-Kummissjoni[5] Wara li kkunsidraw l-opinjoni tal-Kumitat ekonomiku u soċjali ewropew[6], Wara li ikkunsidraw l-opinjoni tal-Kumitat tar-Reġjuni[7], F'konformità mal-proċedura misjuba f'Artikolu 251 tat-Trattat[8], Billi: (1) Id-Direttiva 2006/…/KE[9] tistabbilixxi l-kundizzjonijiet komuni għall-ħruġ ta' ċertifikati tekniċi għall-bastimenti ta' navigazzjoni interna fuq in-netwerk kollu tar-rotot ta' l-ilma interni tal-Komunità (2) Ir-rekwiżiti tekniċi li jirriżultaw mill-Annessi tad-Direttiva 2006/…/KE jiġbru fihom, fis-sustanza, id-dispożizzjonijiet previsti fil-qafas tar-regolament ta' spezzjoni tal-bastimenti tar-Renu, fil-verżjoni approvata fl-2004 mill-Istati Membri tal-Kummissjoni Ċentrali għan-Navigażżjoni tar-Renu ( CCNR ). Il-kundizzjonijiet u r-rekwiżiti tekniċi applikabbli għall-ħruġ ta' ċertifikati għall-bastimenti tan-navigazzjoni interna taħt Artikolu 22 tal-konvenzjoni għan-navigazzjoni fuq ir-Renu, kif riveduta, huma aġġornati perjodikament u huma rikonoxxuti li jirriflettu l-istat attwali tat-teknika. (3) Biex il-kompetizzjoni ma tiġix imxekkla u biex ma jkux hemm livelli differenti ta' sigurtà, ikun opportun anke fl-istess interess ta' l-armonizzazzjoni fuq livell Ewropew, li jiġu adottati rekwiżiti tekniċi simili għan-netwerk kollu tar-rotot ta' l-ilma interni tal-Komunità, u li wara jiġu aġġornati regolarment biex tinżamm din l-uniformità. (4) Id-Direttiva 2006/…/KE tawtoriżża lill-Kummissjoni biex taddatta dawn ir-rekwiżiti skond il-progressi tekniċi u l-iżviluppi li jirriżultaw minn xogħlijiet ta' organizzazzjonijet oħra internazzjonali, b'mod partikolari dawk tas- CCNR , skond id-Deċiżjoni tal-Kunsill 1999/468/KE tat-28 ta' Ġunju 1999 li tippreskrivi regoli dettaljati għall-eżerċizzju tal-kompetenzi eżekuttivi mogħtija lill-Kummissjoni[10]. (5) Dawn l-adattazzjonijiet għandhom jiġu implimentati mill-aktar fis possibbi biex jiġi assigurat li l-ħtiġijiet tekniċi neċessarji għall-ħruġ taċ-ċertifikat Komunitarju għall-bastimenti ta' navigazzjoni interna jipproduċu livell ta' sigurtà ekwivalenti għal dak rikjest għall-ħruġ taċ-ċertifikat irregolat mill-Artikolu 22 tal-konvenzjoni għan-navigazzjoni tar-Renu, kif riveduta. (6) Id-Deċiżjoni 1999/468/KE ġiet emendata bid-Deċiżjoni 2006/512KE, li introduċiet il-proċedura ta' regolazzjoni bil-kontroll għall-miżuri ta' natura ġenerali li għandhom l-għan li jemendaw elementi mhux essenzjali ta' att bażiku, adottati skond il-proċedura misjuba f'Artikolu 251 tat-Trattat, inkluża t-tneħħija ta' xi wħud minn dawn l-elementi jew bl-ikkompletar tiegħu biż-żieda ta' elementi ġodda mhux essenzjali. (7) Hemm lok għalhekk li wieħed jirrikorri għall-proċedura ta' regolazzjoni bil-kontroll għall-miżuri ta' natura ġenerali li għandhom l-għan li jimmodifikaw elementi mhux essenzjali tad-Direttiva 2006/…/KE (8) Għal raġunijiet ta' effiċjenza, iż-żminijiet normalment applikabbli fil-qafas tal-proċedura ta' regolazzjoni bil-kontroll għandhom jiġu mnaqqsa. (9) Biex il-livell ta' sigurtà fin-navigazzjoni ma jitpoġġiex fil-periklu, u biex jiġi evitat li tixxekkel il-kompetizzjoni fi ħdan is-suq intern, huwa neċessarju li l-proċedura ta' urġenza prevista f'Artikolu 5(a)(6)tad-Deċiżjoni 1999/468/KE tiġi applikata għall-adatazzjonijiet kollha ta' l-annessi tad-Direttiva 2006/…/KE għall-progress tekniku u għall-iżviluppi f'dan il-qasam, li joħorġu mix-xogħol ta' organiżazzjonijiet oħra, b'mod partikolari tas- CCNR , kif ukoll għall-adozzjoni ta' dispożizzjonijiet ta' natura temporanja. (10) Għalhekk id-Direttiva 2006/…/KE għandha tiġi emendata, ADOTTOAW DIN ID-DIRETTIVA: L-ewwel artikolu Id-Direttiva 2006/…/KE ġiet emendata kif ġej: 1. Il-paragrafi 3 u 4 hawn taħt indikati ġew miżjuda ma' l-Artikolu 19: « 3. Fejn issir referenza għall-paragrafu preżenti, japplikaw l-Artikolu 5(a)(1) sa (4) u (5b) ta' l-Artikolu 7 tad-Deċiżjoni 1999/469/KE, skond id-dispożizzjonijiet ta' Artikolu 8 ta' l-istess Deċiżjoni . Iż-żminijiet previsti fl-Artikolu 5(a)( 3 c), (4 b) u (4 e), tad-Deċiżjoni 1999/468/KE huma stabbiliti rispettivament għal wieħed u għoxrin jum, ħmistax-il jum u xahar . 4. Fejn issir referenza għall-paragrafu preżenti, japplikaw l-Artikolu 5(a)(1), (2) u (6), kif ukoll l-Artikolu 7 tad-Deċiżjoni 1999/469/KE, skond id-dispożizzjonijiet ta' Artikolu 8 ta' l-istess Deċiżjoni . Meta l-miżuri previsti mill-Kummissjoni mhumiex konformi ma' l-opinjoni tal-Kumitat, jew fin-nuqqas ta' opinjoni, tapplika l-proċedura stipulata fil-paragrafu 3 . 2. Artikolu 20 ġie sostitwit bit-test segwenti: Artikolu 20 Adatazzjoni ta' l-anessi u r-rakkomandazzjonjijiet relattivi għaċ-ċertifikati proviżorji 1. L-emendi kollha neċessarji għall-adatazzjoni ta' l-annessi tad-Direttiva preżenti, għall-progress tekniku u għall-izvilluppi f'dan il-qasam li joħorġu mix-xogħlijiet ta' organiżazzjonijiet oħra internazzjonali, b'mod partikolari mill-Kummissjoni Ċentrali għan-Navigazzjoni fuq ir-Renu (minn issa 'l quddiem " CCNR ") biex jiġi sorveljat il-ħruġ taż-żewġ ċertifikati regolati mill-Artikolu 3(1), punt a), għandhom ikunu msejsa fuq rekwiżiti tekniċi li jassiguraw livell ekwivalenti ta' sigurtà u jiġu mgħoddija skond il-proċedura ta' regolazzjoni bil-kontroll misjuba fl-Artikolu 19(4). Dawn l-emendi għandhom jiġu implimentati mill-aktar fis possibli biex jiġi assigurat li l-ħtiġijiet tekniċi neċessarji għall-ħruġ taċ-ċertifikat Komunitarju għall-bastimenti ta' navigazzjoni interna rikonoxxut għan-navigazzjoni fuq ir-Renu, jipproduċi livell ta' sigurtà ekwivalenti għal dak rikjest għall-ħruġ taċ-ċertifikat regolat minn Artikolu 22 tal-konvenzjoni għan-navigazzjoni fuq ir-Renu, kif reveduta. 2. Il-Kummissjoni adottat miżuri biex tieħu konjizzjoni tal-każijiet regolati mill-Artikolu 5, f'konformità mal-proċedura misjuba f'Artikolu 19(2). 3. Il-Kummissjoni tat deċiżjoni fuq ir-rakomandazzjonijiet tal-kumitat fuq il-ħruġ taċ-ċertifikati Komunitarji proviżorji għall-bastimenti ta' navigazzjoni interna f'konformità ma' l-Annness II, Artikolu 2.19." 3. L-anness II ġie emendat kif ġej: 1. Il-paragrafu 1.06 ġie sostitwit bit-test segwenti: «Rekwiżiti ta' karattru temporanju Id-dispożizzjonijiet ta' karattru temporanju jkunu jistgħu jiġu ppromulgati skond il-proċedura ta' regolazzjoni bil-kontroll misjuba f'Artikolu 19(4) tad-Direttiva preżenti, meta dan ikun neċessarju biex tittieħed konjizzjoni ta' l-iżvilupp tekniku tan-navigazzjoni, biex tiġi permessa, f'każijiet urġenti, id-deroga mid-dispożizzjonijiet tad-Direttiva odjerna, fl-istennija li tkun emendata, jew biex isiru t-testijiet Dawn ir-rekwiżiti jridu jiġu ippubblikati u l-perjodu ta' validità tagħhom ma għandux ikun ta' aktar minn tliet snin. Għandhom jidħlu fis-seħħ simultanjament fl-Istati membri kollha u jiġu abrogati taħt l-istess kundizzjonijiet. 2. Artikolu 10.03(a)(5) ġie sostitwit bit-test segwenti: « 5. L-istalazzjonijiet li jitfgħu kwantità anqas ta' ilma jirid ikollhom fil-pusses tagħhom aprovazzjoni tal-ġeneru skond ir-riżoluzzjoni A 800(19) ta' l-IMO jew skond standard ieħor rikonoxxut li jikkonforma mal-proċedura ta' regolazzjoni bil-kontroll misjuba f'Artikolu 19(3) tad-Direttiva preżenti. L-aprovazzjoni tal-ġeneru hija akkordata minn kumpanija ta' klassifikazzjonji awtoriżżata jew minn istituzzjoni ta' kontroll akkreditata. L-istituzzjoni ta' kontroll akkreditata għandha tissodisfa n-normi Ewropej relattivi għar-rekwiżiti ġenerali dwar il-kompetenza tal-laboratorji tal-kalibrar u tat-testijiet (EN ISO/CEI 17025: 3. Artikolu 10.03(b)(1) ġie sostitwit bit-test segwenti: « 1. Kimiċi ta' tifi Għall-protezzjoni ta' l-ambjent fis-swali tal-magni, tas-sħana u tal-pompi, huma ammessi biss l-istalazzjonijiet ta' tifi tan-nar imwaħħla f'postijiet li fihom il-kimiċi ta' tifi li ġejjin: a) CO2 (Id-dijossidu tal-karbon) b) HFC 227 ea ( Heptafluorpropane ); c) IG 541 (52% azotu, 40% argon, 8% dijossidu tal-karbon). Il-kimiċi l-oħra tat-tifi huma aċċettati biss skond il-proċedura ta' regolazzjoni bil-kontroll misjuba f'Artikolu 19(3) tad-Direttiva preżenti . " Artikolu 2 Traspożizzjoni 1. L-Istati Membri li għandhom rotot ta' l-ilma interni bħal dawn imsemmija fl-Artikolu 1(1) tad-Direttiva 2006/…/KE, għandhom idaħħlu fis-seħħ id-dispożizzjonijiet leġiżlattivi, regolamentari u amministrattivi neċessarji għall-konformità mad-Direttiva preżenti b'effett minn ……[11] Huma għandhom jinfurmaw lill-Kummissjoni b'dan immedjatament. Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkompanjati minn tali referenza meta jiġu ippublikati uffiċjalment. Il-modalitajiet ta' din ir-referenza għandhom ikunu deċizi mill-Istati Membri. 2. L-Istati Membri għandhom jinnotifikaw lill-Kummissjoni bit-test tad-dispożizzjonijiet essenzjali tal-liġi interna, adottati minnhom fil-qasam regolat minn din id-direttiva. Il-Kummissjoni għandha tinforma b'dan lill-Istati Memnru l-oħra Artikolu 3 Din id-Direttiva għandha tidħol fis-seħħ fil-jum… [l-istess jum bħad-Direttiva 2006/…/KE] . Artikolu 4 Din id-Direttiva hija indirizzata lill-Istati Membri li għandhom rotot ta' l-ilma interni bħal dawk imsemmija f'Artikolu 1 tad-Direttiva 2006/…/KE. Magħmula fi Brussel, il- Għall-Parlament Ewropew Għall-Kunsill Il-President Il-President [1] ĠU C tal- , p. . [2] ĠU L 184 tas-17.7.1999, p. 23 Deċiżjoni emendata minn deċiżjoni 2006/512/KE (ĠU L200 tat-22.7.2006, p. 11). [3] ĠU L 184 tas-17.7.1999, p. 23 [4] ĠU L 200 tat-22.7.2006, p. 11 [5] ĠU C tal- , p. . [6] ĠU C tal- , p. . [7] ĠU C tal- , p. . [8] ĠU C tal- , p. . [9] ĠU C tal- , p. . [10] ĠU L 184 tas-17.7.1999, p. 23 [11] Sentejn li jibdew jiddekorru mid-data tad-dħul fis-seħħ ta' din id-direttiva.